2022 2 15
LT
Europos Sąjungos oficialusis leidinys
L 33/35
Orlaivio atitikties pareiškimo (EASA 52 formos) naudojimo nurodymai 1.
PASKIRTIS IR TAIKYMO SRITIS 1.1.
Orlaivio atitikties pareiškimo, kurį išduoda pagal 21 dalies A skirsnio F poskyrį gaminanti gamybinė organizacija, naudojimas aprašytas 21.A.130 dalyje ir susijusiose priimtinose atitikties užtikrinimo priemonėse (AMC). 1.2.
Orlaivio atitikties pareiškimo (EASA 52 formos), išduodamo pagal 21 dalies A skirsnio G poskyrį, paskirtis – atitinkamos gamybinės organizacijos patvirtinimo pažymėjimo turėtojui suteikti galimybę pasinaudoti privilegija iš registravimo valstybės narės kompetentingos institucijos gauti atskirą orlaivio tinkamumo skraidyti pažymėjimą ir paprašius – triukšmo pažymėjimą.
2.
BENDROSIOS NUOSTATOS 2.1.
Atitikties pareiškimas turi atitikti pavyzdį, įskaitant langelių numerius ir kiekvieno langelio vietą.
Tačiau kiekvieno langelio dydis gali būti pritaikytas konkrečiai paraiškai, bet ne tiek, kad atitikties pareiškimas taptų neatpažįstamas.
Kilus abejonių, pasitarkite su kompetentinga institucija. 2.2.
Atitikties pareiškimą galima išspausdinti iš anksto arba parengti kompiuteriu, tačiau bet kuriuo atveju išspausdintos linijos ir ženklai turi būti aiškūs ir įskaitomi.
Tekstą galima išspausdinti iš anksto pagal pridedamą pavydį, tačiau negalima įrašyti jokių kitų su sertifikavimu susijusių pareiškimų. 2.3.
Pareiškimą galima pildyti spausdinant mechaniniu įrenginiu ir (arba) kompiuteriu arba įrašant ranka didžiosiomis raidėmis, kad būtų lengvai įskaitomas.
Pareiškimas gali būti rengiamas anglų kalba ir, jei reikia, kita oficialia išduodančios valstybės narės kalba (-omis). 2.4.
Patvirtinta gamybinė organizacija turi pasilikti pareiškimo ir visų nurodytų priedų kopijas.
3.
ATITIKTIES PAREIŠKIMO RENGIMO NURODYMAI PAREIŠKIMO RENGĖJUI 3.1.
Kad dokumentas taptų galiojančiu pareiškimu, turi būti užpildyti visi langeliai. 3.2.
Atitikties pareiškimas registravimo valstybės narės kompetentingai institucijai gali būti išduotas tik tuo atveju, jei yra patvirtintas orlaivio ir jame montuojamų gaminių projektas. 3.3.
Informacija, kurią reikia pateikti 9, 10, 11, 12, 13 ir 14 langeliuose, gali būti pateikiama nurodant atskirus gamybinės organizacijos saugomus identifikuojamus dokumentus, išskyrus atvejus, kai su kompetentinga institucija sutarta kitaip. 3.4.
Į atitikties pareiškimą neturėtų būti įtraukiami tie įrangos elementai, kuriuos gali reikėti įmontuoti siekiant užtikrinti taikomų eksploatavimo taisyklių laikymąsi.
Tačiau kai kuriuos tokius atskirus elementus galima nurodyti 10 langelyje arba patvirtintame tipo projekte.
Todėl operatoriai turėtų atminti, kad jie, vykdydami konkrečią savo veiklą, privalo užtikrinti atitiktį taikomoms eksploatavimo taisyklėms.
1 langelis.
Įrašykite gaminančios valstybės pavadinimą.
2 langelis.
Kompetentinga institucija, kuri, naudodamasi savo įgaliojimais, išduoda atitikties pareiškimą.
3 langelis.
Šiame langelyje turi būti iš anksto išspausdintas unikalus serijos numeris, naudojamas kontrolės ir stebėjimo tikslais.
Išimtis taikoma tuomet, kai dokumentas generuojamas kompiuteriu: numerio iš anksto spausdinti nereikia, jei kompiuteris užprogramuotas sugeneruoti ir išspausdinti unikalų numerį.
4 langelis.
Visas pareiškimą išduodančios organizacijos pavadinimas ir adresas.
Šio langelio duomenys gali būti išspausdinti iš anksto.
Galima pateikti logotipus ir panašius ženklus, jei jie telpa į langelį.